HGG - HGG Professionele Rekenmeesters
Vanuit ons kantore in Somerset-Wes, Durbanville en die Paarl fokus ons op die verskaffing van rekeningkundige, oudit-, en belastingkonsultasiedienste.
Rekeningkundige en ouditdienste
Die volgende rekeningkundige en ouditdienste word gebied:
Voorbereiding van finansiële state;
Finalisering van boeke tot by proefbalans;
Instandhouding van grootboeke (debiteure, krediteure en nominaal);
Maandelikse of jaarlikse boekhoudienste, met gebruik van oorspronklike/brondokumente;
Voltooiing en indiening van vorms vir BTW, LBS, WVF, SDL;
Eksterne en interne maatskappy-ouditte, in samewerking met geoktrooieerde rekenmeesters met wie ons 'n werksverhouding het;
Indien van Estate Agency Affairs Board (EAAB)-verslae;
Registrasie en indiening van Compensation for Occupational Injuries and Diseases Act;
Federated Employers Mutual Assurance registrasies en indiening;
Kaapse Regsvereniging en Finansiële Diensteraad oudits, en
Administrasie van betaalstelsels.
Ons glo in 'n deursigtige verhouding met SAID en ander regulerende liggame. Dit stel ons in staat om ons kliënte konstruktiewe en toepaslike belastingadvies te kan gee. Ons investeer in navorsing, tegnologie en opleiding, en glo dit bemagtig ons om ons kliënte van die beste moontlike advies en oplossings ten opsigte van belasting te voorsien.
Belastingbeplanning, soos om kliënte te help om 'n optimale pakketstruktuur saam te stel, asook bystand met boedel- en sekondêre belastings; en
Belastingadministrasie, insluitend aansoeke om uitstel, reël van voorlopige belastingbetaling, korrespondensie met SAID, belastingregistrasiedienste en voldoening aan statutêre registrasies soos BTW, LBS, WVF, SDL, KMR en werknemersaanspreeklikheid.
Petro (BComm, PA(SA)) het 21 jaar se ervaring in die finansiële bedryf en lewer sedert 2000 haar bydrae by die HGG Finansiële Groep. Haar fokusareas is finansiële- en belastingbeplanning gepaardgaande met die lewering van uitstekende kliëntediens.
Leras (BComm, PA(SA)) werk al die afgelope 22 jaar in die finansiële sektor, waarvan 14 jaar by die HGG Finansiële Groep. Boekhouding en die vestiging van organisatoriese stelsels is Leras se forte.
Gunter (BTech Koste- en bestuursrekeningkunde (Unisa), PA(SA)) werk al die afgelope dertien jaar in die finansiële bedryf, waarvan sewe by die HGG Finansiële Groep. Gunter se fokusareas is die suksesvolle bestuur van die Durbanville-kantoor, die lewering van uitstaande kliëntediens en strategiese beplanning tot voordeel van ons kliënte.
Maritza (BComm Algemene Rekeningkunde, PA(SA), SAIPA) lewer al sedert 2015 'n bydrae aan HGG Finansiële Groep se kliënte, ná sy in 2012 in die finansiële bedryf begin werk het. Kliëntediens is vir haar baie belangrik wat sy glo sy met die samewerking van die res van die span bereik.
Lize (Honneurs Finansiële Wetenskap (Unisa), PA(SA)) lewer al sedert 2002 'n bydrae tot die finansiële bedryf en het haar middel 2015 by HGG Finansiële Groep aangesluit. In haar pos ondersteun sy die direkteur van HGG Professionele Rekenmeesters en is verantwoordelik vir die opleiding van rekeningkundige klerke.
Jonathan (BComm (Hons) Bestuursrekeningkunde, SAIPA) het in Januarie 2013 by die HGG Finansiële Groep aangesluit. Sy fokusareas is die opstel van finansiële state, belasting vir individue, maatskappye en trusts. Hy hanteer ook SAID-navrae en hanteer CIPC korrespondensie.
Yolandi (BCompt, PA(SA)) werk al die afgelope tien jaar in die finansiële bedryf. Sy het in Januarie 2017 haar kennis na die HGG Finansiële Groep gebring. Sy fokus op die saamstel van finansiële state en verslae en beklemtoon die belangrikheid van goeie kliëntediens.
Marina Jacobs is 'n professionele rekenmeester (B.Comm & PR(SA) SAIPA) en werk al sedert 2002 in die finansiële bedryf. Sy het voorheen vyf jaar by die HGG Finansiële Groep gewerk en is nou weer sedert Mei vanjaar deel van die span. Noukeurigheid en kliëntediens is vir haar van kardinale belang. Sy fokus op die indiening van jaarverslae by CIPC en werk as rekenmeester by HGG Somerset-Wes.